16 vas wat glo verpleegskool aan die brand steekFoto: SAPD Kol. Ronel Otto, woordvoerder van die polisie, het gesê die verdagtes is tydens ŉ spesiale operasie in die gebied vasgetrek. Hulle is sal Vrydag in die Nebo-landdroshof verskyn op aanklagte van openbare geweld en opsetlike saakbeskadiging. Maroela Media het vroeër berig kamers by die verpleegskool by die St. Ritas-hospitaal is verlede Woensdag deur vlamme verswelg. Otto het gesê inwoners is ongelukkig omdat hulle beweer mense van Polokwane word by die verpleegskool opgelei, terwyl die jeug van die gemeenskap swaar kry. Niemand was in die gebou ten tyde van die brand nie en geen beserings is aangemeld nie. Tydens die betoging het woedende inwoners ook paaie met klippe en ŉ groot skeepshouer wat aan ŉ selfoonmaatskappy behoort, versper.